תמיס (מיתולוגיה)

תמיס (ביוונית עתיקה: Θέμις) מהמיתולוגיה היוונית היא האלה וההתגלמות של הצדק, החוק העליון והסדר. היא הייתה גם אלת הנבואה ואחראית לאורקלים, בהם האורקל מדלפי. בתפקיד זה הייתה "הקול האלוהי" – תמיס שהציג בפני האנושות את חוקי הצדק והמוסר.

תמיס היא אחת משנים עשר הטיטאנים שנולדו לגאיה ואורנוס. תמיס הייתה היועצת של זאוס לענייני החוק העליון והגורל ולפעמים גם אשתו השנייה.
ממוזער|325x325px|פסל של אלת הצדק

משפחה
תמיס היא בתם של גאיה, האדמה ואורנוס, השמיים. היא אחותם של אוקיינוס, קויוס, קריוס, היפריון, יאפטוס, תיאה, ריאה, מנמוסינה, פויבה, טתיס וקרונוס.

לפעמים תמיס מוזכרת כאשתו השנייה של זאוס (אחרי מטיס). צאצאיה מזאוס הן שלושת המוירות (הגורלות): קלותו, לאכסיס, ואטרופוס. ושלושת ההורות: אונימיה, דיקי ואירנה.

בטרגדיה "פרומתאוס הכבול" היא גם מוזכרת כאימו של פרומתאוס. לפי סכוליה על המחזה היפוליטוס היא מוזכרת גם כאם של ההספרידות מזאוס.

 מיתולוגיה 
תמיס הייתה אלת החוק האלוהי – החוקים הראשוניים והבלתי כתובים המסדירים את ההתנהגות האנושית. תמיס תוארה כעוזרת לזאוס, אל הצדק, להעניש בני תמותה על חטאים. תמיס הייתה היועצת של זאוס ומוזכר במספר מקורות שהיא יושבת לצידו של זאוס.
Ay, wicked men never elude pure Themis: night and day her eyes are on them, and the wide world through above the tribes of men she floats in air, holpen of Zeus, for punishment of sin

THE FALL OF TROY

במיתולוגיה, תמיס הייתה הראשונה שהציגה ניבוי עתידות, קורבנות ופקודות הנוגעות לאלים, והדריכה את בני האדם לציית לחוקי האלים. לכן, האנשים השומרים על הקדושה ביחס לאלים ולחוקי בני האדם נקראים 'שומרי חוק' (thesmophulakes) ו'נותני חוק' (thesmothetai)." משום שתמיס הייתה הנביאה הראשונה, אומרים שכאשר אפולו נותן נבואות הוא "מוציא חוקים ופקודות" (themisteuein). בגרסאות אחרות תמיס הייתה הנביאה השנייה, כשהראשונה היא גאיה.

תמיס הייתה גם האחת שיצרה את האורקל מדלפי, ולאחר מכן לימדה את אפולו את אומנות הנבואה. לפי גרסה אחרת, האורקל מדלפי השתייכה במקור לגאיה שנתנה אותה לתמיס. תמיס העבירה אותה לאחותה פיובה, שלאחר מכן העניקה את האורקל לאפולו בתור מתנת יום הולדת. לחלופין, בתיאור יוון מסופר שתמיס עצמה נתנה את האורקל במתנה לאפולו.

בהמנון ההומרי לאפולו, אפולו יצר את האורקל בעצמו אך תטיס מוזכרת בתור אחת האלו שעזרו לאימו, לטו ללדת ולאחר מכך הביאה לאפולו שרק נולד אמברוסיה ונקטר.

אחד מתפקידה של תמיס היה גם לאסוף את מועצת האלים ולנהל את הקורבנות ואת חגיגות האלים.

בפואמה האבודה קיפריה, זאוס ותמיס תכננו ביחד את תחילת מלחמת טרויה. ב"נפילת טרויה" פרץ עימות בין האלים על הסוס הטרויאני, בניגוד לפקודותיו של זאוס, תמיס ירדה מאולימפוס ועצרה אותם בכך שהזהירה אותם מפני זעמו של זאוס.

היגינוס הזכיר את תמיס בתור אחת המטפלות של זאוס, ביחד עם הנימפה אמלתיאה.

נבואותיה של תמיס
תמיס וגאיה ניבאו את נפילת הטיטאנים, ושכוחם יחטף לא על ידי כוח גס או אלימות, אלא על ידי תחבולה.

תמיס גם חזתה בפני גאיה את מותם של ילדיה, הענקים.

כאשר זאוס ופוסידון נלחמו על ידה של תטיס בנישואים, תמיס ניבאה שאם תינשא לאחד מהם, תטיס תוליד בן שיהיה חזק יותר מאביו. אבל אם היא תינשא לבן תמותה בנה יהיה גיבור גדול שימות בקרב. זאוס ופוסידון וויתרו על תטיס והיא נישאה לפלאוס. תטיס ילדה את הגיבור אכילס.

ב"פרומתאוס הכבול", פרומתאוס מספר שאימו, תטיס ניבאה גם שיום יבוא וגיבור יבוא וישחרר אותו מעונשו. מאוחר יותר, הרקלס שחרר את פרומתאוס כפי שתטיס ניבאה.

במטמורפוזות, תטיס ניבאה לאטלס שבנו של יופיטר יבוא ויגנוב את תפוחי הזהב שלו. לאחר ששמע את הנבואה, אטלס הקים חומות מסביב לגן ושם את הדרקון לאדון כדי לשמור על העץ.

באותו ספר, אובידיוס מספר שדאוקליון שאל את תמיס כיצד לאכלס מחדש את הארץ לאחר המבול (בסיפור הדומה למבול של נח) והיא מורה להם לכסות את ראשם, להסיר את גלימותיהם ולהשליך מאחוריהם את עצמות "אימם הגדולה". דאוקליון ואשתו מבינים שהכוונה היא לגאיה, אמא אדמה, וזורקים מאחורי כתפם אבנים (עצמותיה של גאיה), שנהפכים לבני אדם חדשים.

פולחן
לתמיס היו מספר מקדשים ביוון, אם כי הם אינם מתוארים בפירוט רב על ידי בתיאור יוון:

היה לה מקדש בטנגרה, לצד מקדשו של דיוניסוס. מקדש באתונה בסמוך לאקרופוליס. היא ואפרודיטה חלקו מקדש באפידאורוס. לתמיס היה מזבח באולימפיה ליד המקדש של גאיה.

פאוסניאס מתאר את מקדשה בתבאי בפירוט רב יותר מהמקובל, ולכן יכול להיות שהיה למקדש חשיבות רבה יותר.
Along the road from the Neistan gate are three sanctuaries. There is a sanctuary of Themis, with an image of white marble; adjoining it is a sanctuary of the Fates, while the third is of Zeus of the Market.

בתרבות המודרנית
 האסטרואיד 24 תמיס  שהתגלה ב-5 באפריל 1853 על ידי אניבאלה דה גאספריס, נקרא על שמה.
 בתיאורים מודרניים, תמיס מכונה לעיתים קרובות "ליידי צדק" וניתן למצוא פסלים שלה מחוץ לבתי משפט רבים.

 קישורים חיצוניים 



הערות שוליים

קטגוריה:אלים יווניים
קטגוריה:האנשה במיתולוגיה היוונית
קטגוריה:אלות צדק
קטגוריה:דמויות מהמיתולוגיה שעל שמן כוכב לכת מינורי